ירחמיאל אסא

ירחמיאל אסא (7 במרץ 1919 - 11 באוקטובר 2011) היה איש ציבור ישראלי. שימש שליח עלייה לעיראק והיה חבר הכנסת מטעם אחדות העבודה.

אסא נולד בשם ירחמיאל אסאילוב בקווקז שבברית המועצות. לאחר שעלה עם משפחתו לארץ ישראל, בשנת 1924, התגורר בתל אביב. סיים את לימודיו בבית הספר לנערים עובדים ובסמינר הקיבוצים והיה פעיל בתנועת הנוער העובד והלומד.

בשנת 1936 נמנה אסא בין מייסדי קיבוץ חולתה, שבו הוא התגורר עד למותו ובעבר שימש בו מורה ומחנך. בפעילותו הציבורית היה חבר תנועת אחדות העבודה ופעיל במוסדותיה. בשליחות המוסד לעלייה ב' שימש מנובמבר 1946 ועד יולי 1948 בעיראק ופעל להעלאת יהודיה, בהם שושנה ארבלי-אלמוזלינו.
במבצע מייקלברג השני ב-1947 נלווה לעולים בטיסתם ארצה.

בשובו ארצה היה חבר הנהלת המחלקה לענייני היהודים במזרח התיכון של הסוכנות היהודית, מטעמה יצא בשנים 1953–1954 לשליחות באיראן, בטורקיה ובעיראק.

בשנת 1958 נבחר לכנסת השלישית מטעם אחדות העבודה במקום אברהם עבאס. בכנסת היה חבר בוועדת הכלכלה, ועדת הכנסת וועדת השירותים הציבוריים.

חתן פרס יגאל אלון לחלוציות בשנת 2005.

ירחמיאל אסא נפטר בגיל 92 ונטמן בקיבוצו. הותיר אחריו שלוש בנות ובן מרעייתו מרים.

לקריאה נוספת
 שלמה הלל, רוח קדים: בשליחות מחתרתית לארצות ערב, 1985. הוצאת ספריית יהודה דקל, ירושלים, 2013 (הוצאה מחודשת).

קישורים חיצוניים

 
 תמונה ופרטים, באתר קיבוץ חולתה

חברי כנסת מטעם אחדות העבודה - פועלי ציון
פעילי ההעפלה
אנשי העלייה הרביעית
מייסדי קיבוצים
זוכי פרס יגאל אלון
חברי הכנסת השלישית
בוגרי הנוער העובד והלומד
חולתה: אישים
בוגרי סמינר הקיבוצים
אישים הקבורים בחולתה
שליחי הסוכנות היהודית
ישראלים שנולדו ב-1919
ישראלים שנפטרו ב-2011